Európska kvalifikácia na Majstrovstvá sveta v hádzanej žien 2015 bola európska kontinentálna kvalifikácia v hádzanej žien na Majstrovstvá sveta 2015, ktorú organizuje Európska hádzanárska federácia (EHF). Zúčastnilo sa jej 28 európskych národných družstiev, ktoré súťažili o 9 miest na záverečný turnaj v 4 skupinách kvalifikácie a následnom play-off. Kvalifikácia prebiehala od 9. októbra 2014 do 14. júna 2015. Niektoré družstvá sa rozhodli pre turnajový spôsob kvalifikácie, iné pre klasický systém zápasov doma a vonku.